VS000423
Datum: 1993-11-08T01:00:00.000+01:00
datum_sodbe_i_stopnje: 1996-05-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: lahki primeri
odskodnina: 850000 SIT
opombe: II Ips 345/97. Reviziji tožeče stranke je bilo delno ogodeno glede premoženjske škode.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Nadpovprečno uporablja prste na rokah, saj mora pri delu prijemati razne predmete (usposobljen za delo samostojnega mizarja), poleg tega se ukvarja z igranjem v ansamblu.

## Škodni dogodek

Nesreča pri delu - poškodba pri delu na rezkalnem stroju.

## Poškodba

Zmečkanje končnega členka levega prstanca in raztrganinsko udarninske rane na vrhih 2., 3. in 5. prsta levice.

## Telesne bolečine

500000 SIT 10 ur trajne hude, 14 ur občasne hude, 3 dni trajne srednje močne, 5 dni občasne srednje močne, 16 dni trajne zmerne, 18 dni občasne pojemajoče zmerne.

#### Ambulantno zdravljenje

Ambulantna oskrba prstov v prevodni anesteziji, končni členek prstanca so dodatno fiksirali z injekcijsko iglo, ki so jo čez 4 dni odstranili. 15 krat na prevezih v ambulanti.

#### Rehabilitacija

20 krat fizioterapevtske vaje in ohlajevalne kopeli.

#### Nevšečnosti med zdravljenjem

Prsti so bili imobilizirani na široki opornici prve 4 dni, nato se je imobilizacija omejila na prstanec za 14 dni.

## Strah

100000 SIT 14 dni zaskrbljen za funkcijo prstanca in mezinca v zvezi z delom in igranjem instrumenta.

## Zmanjšanje življenjske aktivnosti

100000 SIT Zmanjšanje občutka v prstih, ki ga ovira predvsem pri igranju inštrumenta, v bodoče pa se bodo težave odražale pri delu, s katerim se preživlja.

## Skaženost

150000 SIT Objektivna sprememba na poškodovanih prstih, ki je vidna, še zlasti je opazno, da je en prst krajši za 0,5 cm. Pri igranju inštrumenta zaradi zmanjšanega občutka v prstih, ne more prikrivati še hibe na prstih. Upošteva se tudi poškodovančeva mladost.

---

ZOR člen 200, 203